Epileptiese aanval lei glo tot noodlottige ongelukArgieffoto ŉ Man wat glo ŉ epileptiese aanval gekry het terwyl hy bestuur het, is Sondagaand dood ná hy beheer oor sy voertuig verloor het. Annine Dormehl, woordvoerder van ER24, het gesê die man (in sy 30’s) is op die R26 sowat 9 km buite Ficksburg in die Vrystaat oorlede. “Met paramedici se aankoms op die toneel het hulle vasgestel die man is uit sy Ford Fiësta geslinger toe die voertuig by ŉ walletjie afgerol het. Ons het hom aangetref waar hy gedeeltelik onder die voertuig gelê het,” het Dormehl verduidelik. “Daar is medikasie om epilepsie te behandel langs die voertuig gevind. Dit word aanvaar dat hy ŉ epileptiese aanval gehad en daarom beheer oor die voertuig verloor het.” Die polisie sal die voorval ondersoek.